62020CJ0011_INF
A Bíróság (hatodik tanács) 2021. május 12‑i ítélete – Bizottság kontra Görögország (Mezőgazdasági termelőknek nyújtott támogatások)
(C‑11/20. sz. ügy) (
1
)
„Tagállami kötelezettségszegés – Állami támogatások – Jogellenesnek és a belső piaccal összeegyeztethetetlennek nyilvánított támogatás – Az EUMSZ 108. cikk (2) bekezdésének második albekezdése – Kedvezőtlen időjárási körülmények – A mezőgazdasági termelőket ért veszteségek – Kártalanítási támogatások – Visszatéríttetési kötelezettség – Tájékoztatási kötelezettség – A végrehajtás elmaradása”
1.
Kötelezettségszegés megállapítása iránti kereset – Állami támogatásra vonatkozó bizottsági határozat megsértése – A nyújtott támogatások visszatéríttetésére vonatkozó kötelezettség – Irányadó határidő – A Bizottság által a végre nem hajtott határozatban vagy utólagosan meghatározott határidő
(EUMSZ 108. cikk, (2) bekezdés, második albekezdés és EUMSZ 288. cikk; 659/1999 tanácsi rendelet, 14. cikk, (3) bekezdés)
(lásd: 33–39. pont)
2.
Kötelezettségszegés megállapítása iránti kereset – A jogellenes támogatások visszatéríttetésére vonatkozó kötelezettség megszegése – Védekezési jogalapok – A végrehajtás teljes lehetetlensége – Értékelési szempontok – Végrehajtási nehézségek – A tagállam kötelezettsége, hogy a szóban forgó vállalkozásoknál tényleges lépéseket tegyen, és a Bizottságnak olyan alternatív megoldásokat javasoljon, amelyek lehetővé teszik az ilyen nehézségek leküzdését
(EUMSZ 108. cikk, (2) bekezdés)
(lásd: 40–51. pont és a rendelkező rész 1. pontja)
3.
Kötelezettségszegés megállapítása iránti kereset – Állami támogatásra vonatkozó bizottsági határozat megsértése – A nyújtott támogatások visszatéríttetésére vonatkozó kötelezettség – A tagállam azon kötelezettsége, hogy tájékoztassa a Bizottságot a meghozott intézkedésekről
(lásd: 58–68. pont és a rendelkező rész 1. pontja)
Rendelkező rész
1)
A Görög Köztársaság – mivel az előírt határidőn belül nem fogadta el a görög mezőgazdasági biztosító szervezet (ELGA) által a 2008. és a 2009. évben folyósított kártalanítási támogatásokról szóló, 2011. december 7‑i 2012/157/EU bizottsági határozat végrehajtásához szükséges valamennyi intézkedést, továbbá a jogilag megkövetelt módon nem tájékoztatta a Bizottságot az e határozat értelmében elfogadott intézkedésekről – nem teljesítette az említett határozat 2‐4. cikkéből, valamint az EUM‑Szerződésből eredő kötelezettségeit.
2)
A Bíróság a Görög Köztársaságot kötelezi a költségek viselésére.
(
1
)	HL C 68., 2020.3.2.